open-index/open-wikipedia-markdown huggingface dataset:
Αχμέτ Κεμαλεντίν Εφέντι

Ο **Ηγεμόνας Αχμέτ Κεμαλεντίν Εφέντι** (Οθ. Τούρκικα:الأمير أحمد كمال الدين أفندي) (Τούρκικα: *Şehzade Ahmed Kemaleddin Efendi*, 3 Δεκεμβρίου 1847 - 26 Απριλίου 1905) ήταν γιος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

## Βιογραφία
Ο Αχμέτ Κεμαλεντίν γεννήθηκε στις 3 Δεκεμβρίου 1847 στο Παλάτι Τσιραγάν στην Κωνσταντινούπολη, και ήταν γιος του σουλτάνου Αμπντούλ Μετζίτ Α΄ και της τρίτης συζύγου του Βερντιτζανάν Καντινεφέντι.

Ήταν δεύτερος στη γραμμή του θρόνου όταν ο αδελφός του Αμπντούλ Χαμίτ Β΄ ανέβηκε στο θρόνο το 1876 και πίστευε ότι ο Μουράτ Ε΄ έπρεπε να αποκατασταθεί στο θρόνο. Λέγεται ότι στις ημέρες που ο Αμπντούλ Χαμίτ Β΄ ήταν ο σουλτάνος, ο Αχμέτ Κεμαλεντίν αντιμετώπισε πιεστικές οικονομικές δυσκολίες.

Ζήτησε από τον πλούσιο Αμπντούλ Χαμίτ κεφάλαια και έστειλε ακόμη και πολύτιμα αντικείμενα ως ασφάλεια για το δάνειο. Αλλά ο Αμπντούλ Χαμίτ Β΄ απάντησε: "Δεν είμαι καλός παίκτης! Επειδή θέλει να πετύχει κάτι για χρήματα, ας δοκιμάσει τις αλλαγές χρήματος στο κτίριο Caviar!" Ο Αχμέτ Κεμαλεντίν τον έβλαψε, και μετά οι σχέσεις μεταξύ των δύο ήταν παγωμένες.

Δολοφονήθκε στις 26 Απριλίου 1905, σε ηλικία 57 ετών, με διαταγή του αδελφού του Αμπντούλ Χαμίτ Β΄ στο παλάτι Μπεσικτάς, για να τιμηθεί μεταθανάτια, μετά την επανάσταση του 1908, για τις φιλελεύθερες απόψεις του. Θάφτηκε στο βασιλικό μαυσωλείο του Γιαχιά Εφέντι στην Κωνσταντινούπολη.

## Οικογένεια
Στις 23 Απριλίου 1876 ο Αχμέτ Κεμαλεντίν παντρεύτηκε την Φατμά Σεζαντίλ Χανίμ στο Παλάτι Ντολμαμπαχτσέ. Μαζί απέκτησαν δύο παιδιά:
*τον Ηγεμόνα Ατιγιετουλάχ Εφέντι (1877-1878), πέθανε σε βρεφική ηλικία.
*την Μουνιρέ Σουλτάν (1880-1939), παντρεύτηκε τον Νταμάτ Μεχμέτ Σαλίχ Πασά. Απέκτησαν 1 παιδί.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*
* Family Tree, descendants of Sultan Mahmud II. Retrieved 2014-10-04.

Κατηγορία:Ηγεμόνες της Οθωμανικής Αυτοκρατορίας 
Κατηγορία:Οθωμανοί
Αποπληξία

Η **αποπληξία** (από την αρχαιοελληνική λέξη ἀποπληξία) είναι αιμορραγία εντός των εσωτερικών οργάνων και τα συνοδευτικά συμπτώματα. Για παράδειγμα, η ωοθυλακιορρηξία των ωοθηκών αιμορραγεί στις ωοθήκες. Ο όρος παλαιότερα αναφερόταν σε αυτό που καλείται τώρα εγκεφαλικό επεισόδιο. Σήμερα, οι επαγγελματίες της υγειονομικής περίθαλψης τυπικά καθορίζουν τον τύπο της αποπληξίας, όπως η εγκεφαλική αποπληξία, η αποπληξία των ωοθηκών και της υπόφυσης.

Ανεπίσημα ή μεταφορικά, ο όρος αποπληξία συνδέεται με τη μανιώδη κατάσταση, ειδικά ως «αποπληκτικός».

## Παραπομπές


## Εξωτερικοί σύνδεσμοι
* 

Κατηγορία:Αιμορραγία
Κατηγορία:Καρδιαγγειακό σύστημα
Κατηγορία:Κυκλοφορικό σύστημα
Κατηγορία:Παθολογία
Μανγκάλια

Η **Μανγκάλια** (, ), παλαιότερα γνωστή ως **Κάλλατις** ή **Καλλατίς**, καθώς και ως Πανγκάλια (), **Πανγκλικάρα** (), ή **Τομισοβάρα** (), είναι πόλη και λιμάνι στην ακτή της Μαύρης Θάλασσας στη νοτιοανατολική περιοχή της Κωνστάντζας, στη Ρουμανία.

Ο Δήμος Μανγκάλιας διοικεί επίσης αρκετά παραθαλάσσια θερινά θέρετρα: Cap Aurora, Jupiter, Neptun, Olimp, Saturn, Venus.

## Ιστορία
Η ελληνική πόλη Καλλατίς υπήρχε μέχρι τα μέσα του 7ου αιώνα υπό αυτό το όνομα. Η ζωή στην πόλη ξανάρχισε από τον 10ο αιώνα. Τον 13ο αιώνα η Καλλατίς έγινε γνωστή ως Παγκάλια. Οι Βλάχοι την αποκαλούσαν Τομισοβάρα και οι Έλληνες την αποκαλούσαν Παγκλικάρα. Από τον 16ο αιώνα η πόλη είχε αποκτήσει το σημερινό της όνομα, Μανγκάλια.

Μια ελληνική αποικία ονομασμένη Καλλατίς ιδρύθηκε τον 6ο αιώνα π.Χ. από την πόλη της Ηράκλειας της Ποντικής. Το πρώτο της ασημένιο νόμισμα κόπηκε γύρω στο 350 π.Χ. Το 72 π.Χ., η Καλλατίς κατακτήθηκε από τον Ρωμαίο στρατηγό Λούκουλο και ανατέθηκε στη ρωμαϊκή επαρχία της Άνω Μοισίας. Κατά τη διάρκεια του 2ου αιώνα μ.Χ., η πόλη έχτισε αμυντικές οχυρώσεις και συνεχίστηκε η κοπή νομισμάτων υπό τους Ρωμαίους αυτοκράτορες Σεπτίμιο Σεβήρο και Καρακάλλα. Η Καλλατίς υπέστη πολλαπλές εισβολές τον 3ο αιώνα μ.Χ., αλλά στάθηκε ξανά στα πόδια της τον 4ο αιώνα μ.Χ. για να ανακτήσει το καθεστώς της ως σημαντικός εμπορικός κόμβος και πόλη λιμάνι. Από τον 7ο έως τον 11ο αιώνα η πόλη ήταν υπό την κυριαρχία της Πρώτης Βουλγαρικής Αυτοκρατορίας.

## Δημογραφικά
Κατά την απογραφή του 2011, το 90,6% των κατοίκων της πόλης ήταν Ρουμάνοι, το 4,4% Τούρκοι, το 3,6% Τάταροι, το 0,5% Ρομά, το 0,3% Λιποβάνοι και το 0,6% ανήκε σε άλλες εθνοτικές ομάδες. Ανάλογα με τη θρησκεία, για τους ερωτηθέντες για τους οποίους υπάρχουν διαθέσιμα στοιχεία, το 89,5% ήταν Ρουμάνοι Ορθόδοξοι, 8,3% Μουσουλμάνοι, 0,9% Ρωμαιοκαθολικοί, 0,3% Πεντηκοστιανοί και 1% άλλη ή καμία.

## Ντόπιοι
*Σάτυρος ο Περιπατητικός (γύρω στον 3ο αιώνα π.Χ.), έλληνας περιπατητικός φιλόσοφος και ιστορικός
*Ίννα, τραγουδίστρια
*Ντένις Αλίμπετς, ποδοσφαιριστής
*Γκεόργκε Βιτανίδης, Ρουμάνος σκηνοθέτης και πανεπιστημιακός ελληνικής καταγωγής

## Παραπομπές


## Πηγές
* 

## Εξωτερικοί σύνδεσμοι
* 
*  

Κατηγορία:Πόλεις της Ρουμανίας
Μεχμέτ Μπουρχανεντίν Εφέντι (γιος του Αμπντούλ Μετζίτ Α΄)

Ο **Ηγεμόνας Μεχμέτ Μπουρχανεντίν Εφέντι** (Οθ. Τούρκικα:شاهزاده محمد برهان الدين أفندي) (Τούρκικα: *Şehzade Mehmet Burhaneddin Efendi*, 22 Μαΐου 1849 – 4 Νοεμβρίου 1876) ήταν γιος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο Μεχμέτ Μπουρχανεντίν γεννήθηκε στις 22 Μαΐου 1849 στην Κωνσταντινούπολη, και ήταν γιος του σουλτάνου Αμπντούλ Μετζίτ Α΄ και της δέκατης ένατης συζύγου του Νιουκχετσεζά Χανιμεφέντι. Ήταν ο αγαπημένος αδελφός του Αμπντούλ Χαμίτ Β΄. Ήταν μαθητής συνθέσης δυτικής μουσικής. Επίσης έπαιζε 
φλάουτο.

Ήταν παντρεμένος με την Μεστινιγιάζ Χανιμεφέντι και μαζί απέκτησαν ένα γιο τον Ιμπραήμ Τεβφίκ Εφέντι. Πέθανε στις 4 Νοεμβρίου 1876 στην Κωνσταντινούπολη σε ηλικία 27 ετών. Είναι θαμμένος στον τάφο του Αμπντούλ Μετζίτ Α΄. 

Ο Αμπντούλ Χαμίτ Β΄ έδωσε το όνομα αδελφού του σε έναν από τους γιους του. 

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Ηγεμόνες της Οθωμανικής Αυτοκρατορίας 
Κατηγορία:Οθωμανοί
Μελίγκοβα Αιτωλοακαρνανίας

Η **Μελίγκοβα** είναι ορεινό χωριό της Αιτωλοακαρνανίας στην περιοχή του Θέρμου σε υψόμετρο 550 μέτρων.

## Γεωγραφία - ιστορία
Η Μελίγκοβα βρίσκεται βορειοανατολικά της λίμνης Τριχωνίδας σε βουνοπλαγιά του όρους Παναιτωλικό. Στα ανατολικά της περνά ο χείμαρρος Ξερόρεμα που καταλήγει στον Εύηνο ποταμό και μέσα από τον οικισμό διέρχεται η επαρχιακή οδός Θέρμου - Αργυρού Πηγαδιού. Απέχει 44 χλμ. ανατολικά από το Αγρίνιο, 14,5 χλμ. βoρειοανατολικά από το Θέρμο και 4 χλμ. νοτιοανατολικά από το Νεροχώρι. Το χωριό αναφέρεται την εποχή της τουρκοκρατίας και ο λαογράφος Δημήτριος Λουκόπουλος το έχει καταγράψει στο βιβλίο του "Θέρμο και Απόκουρο" ως συνοικισμό της κοινότητας Νεροχωρίου. Υπάρχουν δύο εκκλησίες: του Αγίου Γεωργίου και της Αγίας Παρασκευής που πανηγυρίζει κάθε χρόνο στις 26 Ιουλίου και συγκεντρώνει πολύ κόσμο της γύρω περιοχής.

## Διοικητικά
Το 1928 με ΦΕΚ 176Α-29/08/1928 αποσπάσθηκε από την κοινότητα Δρυμώνος και το διάστημα 1979 με 1984 υπήρξε έδρα της τότε κοινότητας Νεροχωρίου. Σύμφωνα με το σχέδιο Καλλικράτης, μαζί με το Νεροχώρι και τα Μισάμπελλα αποτελούν τη τοπική Κοινότητα Νεροχωρίου που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 67 μόνιμους κατοίκους.

## Εξωτερικοί σύνδεσμοι

* Πολιτιστικός σύλλογος "Φίλοι της Αγίας Παρασκευής"

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Αχμέτ Νουρεντίν Εφέντι

Ο **Ηγεμόνας Αχμέτ Νουρεντίν Εφέντι** (Οθ. Τούρκικα:الأمير أحمد نور الدين أفندي) (Τούρκικα: *Şehzade Ahmed Nureddin Efendi*, 1851 - 1885) ήταν γιος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο Αχμέτ Νουρεντίν γεννήθηκε το 1851 στην Κωνσταντινούπολη, και ήταν γιος του σουλτάνου Αμπντούλ Μετζίτ Α΄ και της ένατης συζύγου του Μαχιτάμπ Καντινεφέντι. Κατά τη διάρκεια της βασιλείας του Αμπντούλ Χαμίτ Β΄, ο Αχμέτ Νουρεντίν ήταν ο τρίτος κληρονόμος του θρόνου και πέθανε σε ηλικία 34 ετών στο Παλάτι Ντολμαμπαχτσέ στην Κωνσταντινούπολη.

Ο Αμπντούλ Χαμίτ Β΄ έδωσε το όνομα του αδελφού του σε έναν από τους δίδυμους γιους του που γεννήθηκαν το 1901.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Ηγεμόνες της Οθωμανικής Αυτοκρατορίας 
Κατηγορία:Οθωμανοί
Σλαβομακεδόνες στο Μαυροβούνιο

Οι **[[Σλαβομακεδόνες]]** στο Μαυροβούνιο αποτελούν μια μικρή μειοψηφία στη χώρα. Η τελευταία επίσημη απογραφή έδειξε ότι υπάρχουν 900 Σλαβομακεδόνες στο Μαυροβούνιο. Σύμφωνα με τις σλαβομακεδόνες ενώσεις του Μαυροβουνίουυπάρχουν περίπου 2.000 Σλαβομακεδόνες οι οποίοι ζουν στο Μαυροβούνιο.

## Ιστορία των Σλαβομακεδόνων στο Μαυροβούνιο
Σύμφωνα με την απογραφή του 1948, υπήρχαν 133 Σλαβομακεδόνες στο Μαυροβούνιο. Ο αριθμός τους είχε αυξηθεί σε 875 το 981, ενώ στην Γιουγκοσλαβική Απογραφή του 1991 είχαν αυξηθεί σε 1.072 άτομα. Το 2003, ο αριθμός είχε μειωθεί στα 819 άτομα. Η σλαβομακεδονική ήταν η μητρική γλώσσα για 507 άτομα. Οι Σλαβομακεδόνες ήταν συγκεντρωμένοι στην Ποντγκόριτσα, το Χέρτσεγκ Νόβι και το Τίβατ. Υπολογίζεται ότι στο Μαυροβούνιο ζουν περίπου 2.500 Σλαβομακεδόνες.

## Οργανώσεις
Οι δύο κύριες Σλαβομακεδονικές οργανώσεις στο Μαυροβούνιο είναι η *Ένωση της Μαυροβουνιακής-Σλαβομακεδονικής Φιλία*ς και η *Εθνική Κοινότητα των Σλαβομακεδόνων στο Μαυροβούνιο*, η οποία ιδρύθηκε το 2006.

Η Εθνική Κοινότητα των Σλαβομακεδόνων στοχεύει στην αύξηση της δημοφιλίας της σλαβομακεδονικής γλώσσας στη χώρα και να βοηθήσει τους Σλαβομακεδόνες να ενταχθούν καλύτερα στην αγορά και το σύστημα του Μαυροβουνίου.

## Παραπομπές


Κατηγορία:Πληθυσμιακές ομάδες του Μαυροβουνίου
Πανελλήνιο Πρωτάθλημα Κορασίδων Καλαθοσφαίρισης 2013-2014

Το **Πανελλήνιο Πρωτάθλημα Κορασίδων Καλαθοσφαίρισης της περιόδου 2013-14** αποτέλεσε την 25η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 25 έως τις 29 Ιουνίου 2014 στη Νέα Ιωνία Μαγνησίας. Τον τίτλο του Πρωταθλητή Ελλάδος για την περίοδο αυτό κατέκτησε ο Άρης Θεσσαλονίκης για δεύτερη φορά στην ιστορία του.

## Πρόγραμμα και αποτελέσματα

### Τελική βαθμολογία

## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:



**[[Άρης Θεσσαλονίκης (καλαθοσφαίριση γυναικών)|Άρης Θεσσαλονίκης]] **
* **4** Σικαλίδου
* **5** Χριστάκογλου
* **6** Νιγδέλη
* **7** Ίγγλεζου
* **8** Κατσαμούρη
* **9** Τσινέκε Κ.
* **10** Παπαρδέλα
* **11** Αντωνιάδου
* **12** Ξανθινίδου
* **13** Τζιότζιου
* **14** Τσινέκε Ελ.
* **15** Γιαννούσιου 
* **C:** Τζιότζιος

**[[Κρόνος Αγίου Δημητρίου (καλαθοσφαίριση γυναικών)|Κρόνος Αγίου Δημητρίου]] **
* **4** Τζανετάτου
* **5** Πετράκη
* **6** Καραλή
* **7** Ξυδά
* **8** Πυλιώτη
* **9** Λαμπράκη
* **10** Κάππου
* **11** Γκέργκι
* **12** Παναγιωτοπούλου
* **13** Γασπαράτου
* **14** Μαγγίνα
* **15** Μυλωνάκη
* **C:** Βασιλάκος

**[[Α.Ε.Σ. Ένωση Γαλατσίου|Ένωση Γαλατσίου]] **
* **4** Καραχάλιου
* **5** Παπαθανασίου
* **6** Ταμάρη
* **7** Αταλασίδου
* **8** Βιντσιλαίου Α.
* **9** Λογοθέτη
* **10** Βιντσιλαίου Σ.
* **11** Πενταγιώτη
* **12** Δήμα
* **13** Μενουδάκου
* **14** Χαραλαμποπούλου
* **15** Χούμου
* **16** Αλικάρη
* **C** Χρυσικάκης

**[[Α.Ο.Ν.Α. Ηρόδοτος|Ηρόδοτος]]  **
* **4** Σακουλάκη
* **5** Γιαλαμά
* **6** Σοπίκου
* **7** Μιχοπούλου
* **8** Δανδουλάκη Αλ.
* **9** Νίχλου 
* **10** Σαμπροβαλάκη 
* **11** Βαρελτζή Α.
* **12** Λογοθέτη
* **13** Βαρελτζή Ν.
* **14** Γαλανάκη
* **15** Δανδουλάκη Μ.
* **16** Καρλάφτη
* **17** Μαυράκη
* **18** Τζανέτη
* **C:** Χριστοδούλου

**[[Γ.Σ. Τιτάνες Παλαμά|Τιτάνες Παλαμά]]  **
* **4** Μπακαβέλου
* **5** Εκκλησιάρχη
* **6** Τσερέπη
* **7** Μαγαλιού
* **8** Ακριβού
* **9** Μουτσανά
* **10** Μπενέκη Χ.
* **11** Μάντε
* **12** Πατούνη
* **13** Μπενέκη Μ.
* **14** Τζέλλα
* **15** Τζημούρτου 
* **C:** Χαντζιάρας

**[[Γ.Ε. Άμιλλα 2000 Τρίπολης|Άμιλλα Τριπόλεως]]  **
* **4** Κερκεμέζου
* **5** Μανιατά
* **6** Τσουκαλά
* **7** Τράμπα Κ.
* **8** Τράμπα Αγ.
* **9** Οικονομάκου
* **10** Κοκκώνη
* **11** Τζίτζου
* **12** Αλεξοπούλου
* **13** Παρασκευοπούλου
* **14** Κατσέτου
* **15** Προκόπου
* **16** Τράμπα Αλ.
* **17** Κωτσιοπούλου
* **18** Μίχα
* **C:** Τσουκαλάς


### Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

* MVP: Έλενα Τσινέκε (Άρης)
* Κορυφαία σκόρερ: Σταυριανή Βιντσιλαίου (Γαλάτσι)
* Καλύτερη πεντάδα:
*# Έλενα Τσινέκε (Άρης)
*# Αναστασία Τσουκαλά (Άμιλλα)
*# Σταυριανή Βιντσιλαίου (Γαλάτσι)
*# Μαρία Κατσαμούρη (Άρης)
*# Μαρία Δανδουλάκη (Ηρόδοτος)

## Παραπομπές


 

2013 2014
Κατηγορία:Αθλητισμός στη Μαγνησία
Κατηγορία:Καλαθοσφαίριση το 2014
Κεστούτις

Ο **Κεστούτις**, λιθουανικά Kęstutis (π. 1297 - 3 ή 15 Αυγούστου 1382) από τον Οίκο των Γκεντιμινιδών ήταν δούκας τού Τρακάι (1345-82) και μεγάλος δούκας της Λιθουανίας (1381-82) μαζί με τον αδελφό του Αλγκίρντας και τον ανιψιό του Γιογκάιλα.

## Βιογραφία
Ήταν γιος τού Γκεντιμίνας μεγάλου δούκα της Λιθουανίας και της Ζέουνα (Jewna) της Λευκορωσίας, που ήταν Ορθόδοξη, κόρης τού Ιβάν πρίγκιπα τού Πολότσκ. Το όνομα Κεστούτις σημαίνει "αυτός που αντιμετωπίζει, παλεύει".

Τον πατέρα του διαδέχθηκε το 1341 ο νεότερος αδελφός του Γιαουνούτις· τότε ο Αλγκίρντας και ο Κεστούτις συνωμότησαν για να τον εκτοπίσουν. Το κατάφεραν και διαίρεσαν τη χώρα: ο Αλγκίρντας έλαβε το ανατολικό μέρος και ο Κεστούτις το δυτικό, ιδρύοντας το δουκάτο τού Τρακάι το 1337. Οrγάνωσε την άμυνα της δυτικής Λιθουανίας και της Σεμιγαλίας εναντίον τού Τευτονικού Τάγματος και έκανε επιδρομές εναντίον του.

Εφήρμοσε στρατιωτικές και διπλωματικές μεθόδους. Για να αποφύγει τις συγκρούσεις με το Τευτονικό Τάγμα, το 1349 άρχισε με τον πάπα συζητήσεις για τον εκχριστιανισμό της Λιθουανίας, με αντάλλαγμα το στέμμα της χώρας για τον ίδιο και τους γιους του. Ο Αλγκίρντας παρέμεινε αμέτοχος, αφιερωμένος στην άμυνα της Ρουθηνίας. Μεσολαβητής τού Κεστούτις και τού πάπα ανέλαβε ο Καζιμίρ Γ΄ της Πολωνίας, ο οποίος όμως επιτέθηκε απροσδόκητα στη Βολυνία το 1349, πράγμα που κατέστρεψε το σχέδιο εκχριστιανισμού. Στον Πολωνο-Λιθουανικό Πόλεμο που ακολούθησε για τη Βολυνία, με τον Κεστούτις συμμάχησε ο Λουδοβίκος Α΄ της Ουγγαρίας το 1351: μεταξύ τους συμφωνήθηκε, ο Κεστούτις να αποδεχθεί το Χριστιανισμό και να βοηθήσει στρατιωτικά την Ουγγαρία, με αντάλλαγμα ένα στέμμα. Η συμφωνία επικυρώθηκε με μία παγανιστική τελετή, για να πείσει ο Κεστούτις τους Λιθουανούς. Αλλά ο Κεστούτις δεν σκόπευε να την υλοποιήσει: διέφυγε καθ' οδόν προς τη Μπούντα.

## Οικογένεια
Νυμφεύτηκε τη Μπιρουτέ και είχε τέκνα:
* Βυτάουτας π. 1350-1430, δούκας τού Τράκαι, μεγάλος δούκας της Λιθουανίας. 
* Σιγισμούνδος π. 1365-1440, μέγας δούκας της Λιθουανίας.

## Πρόγονοι

## Παραπομπές


Κατηγορία:Οίκος των Γιαγκελλόνων
Βυτάουτας

Ο **Βυτάουτας** ο Μέγας, λιθουανικά Vytautas (περ. 1350 – 27 Οκτωβρίου 1430) από τον Οίκο των Γκεντιμινιδών ήταν δούκας τού Τρακάι (1392-1413), της Ρουθηνίας (1398-1430), μεγάλος δούκας της Λιθουανίας (1392-1430), πρίγκιπας της Χρόντνα, του Λουτσκ και υποτιθέμενος βασιλιάς των Χουσιτών. Με την αναβίωση της Λιθουανίας τον 19ο αιώνα έγινε ο εθνικός ήρωας της χώρας. Ένα Πανεπιστήμιο ονομάστηκε από αυτόν και σε πολλές πόλεις μνημεία ανεγέρθηκαν στο όνομά του το διάστημα 1918-39.

## Βιογραφία
Ήταν γιος τού Κεστούτις δούκα τού Τρακάι & μεγάλου δούκα της Λιθουανίας και της Μπιρουτέ.

Ο πατέρας του και ο θείος του Αλγκίρντας είχαν μοιράσει τη Λιθουανία από το 1377: ο Κεστούτις έλαβε το δυτικό μέρος και αγωνιζόταν εναντίον τού Τευτονικού Τάγματος. Τον Αλγκίρντα διαδέχθηκε το 1377 ο γιος του Γιογκάιλα και άρχισε ανταγωνισμός μεταξύ τους. Ο Γιογκάιλα συμμάχησε με τους Τεύτονες το 1380· όταν το έμαθε ο Κεστούτις, κατέλαβε το Βίλνιους, αιχμαλώτισε τον ανιψιό του Γιογκάιλα και έγινε μόνος του μεγάλος δούκας της Λιθουανίας. Τότε ο Γιογκάιλα δραπέτευσε, συγκέντρωσε στρατό και αιχμαλώτισε τον θείο του και τον Βυτάουτας στο κάστρο Κρέβα. Μία εβδομάδα μετά ο Κεστούτις απεβίωσε, δεν γνωρίζουμε πώς.

Το 1382 ο Βυτάουτας δραπέτευσε από το κάστρο και κατέφυγε στο Τευτονικό Τάγμα, όπου βαπτίστηκε Καθολικός με το όνομα Βίγκαντ. Συμμετείχε σε επιδρομές εναντίον τού Γιογκάιλα. Ωστόσο το 1384 ο Βυτάουτας χάλασε τις συμφωνίες του με τους Τεύτονες και συμφιλιώθηκε με τον Γιογκάιλα. Μάλιστα έκαψε τρία σημαντικά Τευτονικά κάστρα και ανέκτησε τις γαίες τού πατέρα του, εκτός από το Τράκαι.

## Οικογένεια
Νυμφεύτηκε ίσως τη Μαρία Λουκόμσκα, αλλά αυτό αναφέρεται μόνο από το Χρονικό Μπυχόβιεκ και δεν επιβεβαιώνεται από άλλες πηγές.

Έκανε γάμο με την Άννα, κόρη του Σβιατοσλάβ Δ΄ του Σμολένσκ, και είχε τέκνο:
* Σοφία 1371-1453, παντρεύτηκε τον Βασίλειο Α΄ μεγάλο πρίγκιπα της Μόσχας. Απέκτησαν πολλά τέκνα, μεταξύ αυτών τα εξής:
** Άννα 1393-1417, παντρεύτηκε τον Ιωάννη Η΄ Παλαιολόγο Αυτοκράτορα των Ρωμαίων.
** Βασίλειος Β΄ 1415-1462, μεγάλος πρίγκιπας της Μόσχας.

Το 1418 απεβίωσε η Άννα και ο Βυτάουτας έκανε άλλο γάμο με την ανιψιά της Ουλιάνα, κόρη τού Ιβάν Ολσχάνσκυ.

## Πρόγονοι

## Πηγές
*  Inga Deidulė, Vytauto Didžiojo įvaizdžio genezės mįslė, - "ieškokite moterų", Vartiklis.
* Andrius Mingėla, Vytautas Lietuvos didysis kunigaikštis, Juventa high school. Accessed May 20, 2006.
* Oscar Halecki, Borderlands of Western Civilization: A History of East Central Europe, 2nd edition, Chapter 8, Simon Publications, July 2001, ISBN 0-9665734-8-X

## Παραπομπές


Κατηγορία:Οίκος των Γιαγκελλόνων
Σουλεϊμάν Σελίμ Εφέντι

Ο **Ηγεμόνας Σουλεϊμάν Σελίμ Εφέντι** (Οθ. Τούρκικα:الأمير سليم أفندي سليمان) (Τούρκικα: *Şehzade Süleyman Selim Efendi*, 12 Ιανουαρίου 1861 - 16 Ιουνίου 1909) ήταν γιος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο Σουλεϊμάν Σελίμ γεννήθηκε στις 12 Ιανουαρίου 1861 στην Κωνσταντινούπολη, και ήταν γιος του σουλτάνου Αμπντούλ Μετζίτ Α΄ και της δέκατης τρίτης συζύγου του Αϊσέ Σερφιράζ Χανιμεφέντι. Ήταν δεύτερος στον θρόνο κατά την διάρκεια της βασιλείας του Μεχμέτ Ε΄.
 
Ο Σουλεϊμάν Σελίμ παντρεύτηκε τέσσερις φορές:
*την Φιλισάν Καντινεφέντι (1869-1947), απέκτησαν:
**τον Ηγεμόνα Αμπντουλχαλίμ Εφέντι (1894-1926)
*την Εμινέ Τσαντάν Καντινεφέντι 
*την Φατιμά Καντινεφέντι (1871 - 1932)
*την Αϊσέ Τάρζανταρ Καντινεφέντι (1880 - 1958), απέκτησαν:
**την Εμινέ Νατσιγιέ Σουλτάν (1896-1957)
**τον Ηγεμόνα Μεχμέτ Σεραφεντίν Εφέντι (1904-1966)

Πέθανε στις 16 Ιουνίου 1909 στην Κωνσταντινούπολη σε ηλικία 48 ετών.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Ηγεμόνες της Οθωμανικής Αυτοκρατορίας 
Κατηγορία:Οθωμανοί
Γιώργος Δημαράς

Ο **Γιώργος Δημαράς** είναι Έλληνας πολιτικός.

Γεννήθηκε στις 16 Δεκεμβρίου 1946 στον Άγιο Γεώργιο-Κουτσοχέρι του Μεσολογγίου, είναι πολιτικός μηχανικός στο επάγγελμα και σπούδασε στο Εθνικό Μετσόβιο Πολυτεχνείο, ενώ παράλληλα παρακολούθησε και οικονομικές σπουδές από την ΑΣΟΕΕ.

## Πολιτικές δραστηριότητες
Στις αυτοδιοικητικές εκλογές του έτους 2010 ήταν υποψήφιος αντιπεριφερειάρχης με την ΑΤΤΙΚΗ ΟΙΚΟΛΟΓΙΚΗ ΑΠΑΝΤΗΣΗ και εκλέχτηκε Περιφερειακός Σύμβουλος Αττικής. Συμμετείχε στην επιτροπή χωροταξίας και αναπλάσεων καθώς και στην επιτροπή παιδείας και πολιτισμού. Στις εκλογές της 25ης Ιανουαρίου 2015 συμμετείχε στα ψηφοδέλτια του ΣΥΡΙΖΑ στο πλαίσιο της εκλογικής συνεργασίας του ΣΥΡΙΖΑ με τους Οικολόγους Πράσινους και εκλέχτηκε Βουλευτής στη Β' περιφέρεια Αθηνών, ως ο πρώτος Οικολόγος Πράσινος βουλευτής και ο πρώτος οικολόγος βουλευτής από τη διάλυση των Οικολόγων Εναλλακτικών το 1993. Επανεξελέγη στις εκλογές του Σεπτεμβρίου 2015. Συμμετέχει στην διαρκή επιτροπή Παραγωγής και Εμπορίου της Βουλής και στη μόνιμη επιτροπή περιβάλλοντος. Στις 29 Αυγούστου 2018 ορίστηκε υφυπουργός Περιβάλλοντος και Ενέργειας στην κυβέρνηση του Αλέξη Τσίπρα.

## Κοινωνικές δραστηριότητες

Διετέλεσε μέλος του Δ.Σ. του Τ.Σ.Μ.Ε.Δ.Ε., μέλος του Δ.Σ. συλλόγων μηχανικών, μέλος της επιτροπής σύνταξης του ΓΟΚ επί Αντώνη Τρίτση, μέλος της επιτροπής Υπουργείου Παιδείας για θέματα τεχνικής εκπαίδευσης, πρόεδρος της επιτροπής περιβάλλοντος Δήμου Αγ. Παρασκευής, πρόεδρος της συντονιστικής επιτροπής Αγώνα για τη προστασία του Υμηττού, μέλος και συντονιστής του Πανελλαδικού Δικτύου Κινήσεων για την προστασία του περιβάλλοντος, συντονιστής της οργανωτικής επιτροπής για τη δημιουργία των "ΟΙΚΟΛΟΓΩΝ ΠΡΑΣΙΝΩΝ". Στους ΟΙΚΟΛΟΓΟΥΣ ΠΡΑΣΙΝΟΥΣ διετέλεσε μέλος του Πανελλαδικού Συμβουλίου, της Εκτελεστικής Γραμματείας, μέλος της επιτροπής εκλογικού προγράμματος, υποψήφιος βουλευτής και ευρωβουλευτής.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες υφυπουργοί Περιβάλλοντος και Ενέργειας
Κατηγορία:Βουλευτές Β΄ Αθηνών
Χάι γιάτ σάι

Το **Χάι γιάτ σάι** ή **κάι γιάτ σάι** (ταϊλανδέζικα: ไข่ยัดไส้, *khai yat sai*) είναι τύπος Ταϊλανδέζικης ομελέτας. Το όνομά σημαίνει "γεμιστά αυγά". Το αυγό ψήνεται ελαφρά και ολοκληρώνεται με διάφορα υλικά (όπως ο κιμάς μοσχαρίσιος ή χοιρινού κρέατος, μπιζέλια, κρεμμύδι, φρέσκο κρεμμυδάκι, καρότα, ντομάτες) και καρυκεύεται με σάλτσα ψαριού και/ή σάλτσα στρειδιών, και στη συνέχεια διπλώνεται προς τα πάνω.

## Δείτε επίσης
* Κατάλογος γεμιστών πιάτων

## Παραπομπές


Κατηγορία:Τρόφιμα με βάση το αβγό
Κατηγορία:Ταϊλανδέζικη κουζίνα
Νονγκ Μπούα Λαμφού

Η **Νονγκ Μπούα Λαμ Φου** (ταϊλανδικά: หนองบัวลำภู, προφέρεται nɔ̌ːŋ būa lām pʰūː) είναι μια πόλη στην Ταϊλάνδη και πρωτεύουσα της επαρχίας Νονγκ Μπούα Λαμ Φου. Βρίσκεται στο κεντροανατολικό σύνορο της επαρχίας, περίπου 45 χιλιόμετρα νότια-δυτικά του Ούντον Θανί και από εκεί, με το οποίο συνδέεται από τη διαδρομή 210. Η πόλη βρίσκεται 536 χιλιόμετρα βόρεια-βορειοανατολικά της Μπανγκόκ.

Το 2008 η πόλη είχε πληθυσμό 21.072 κατοίκων. Η πόλη καλύπτει έκταση 39.5 τ.χλμ. και η πυκνότητα πληθυσμού είναι 530 άτομα ανά τετραγωνικό χιλιόμετρο.

## Δείτε επίσης
* Επαρχία Νονγκ Μπούα Λαμ Φου

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ταϊλάνδης
Ωκεανογραφικό Μουσείο (Μονακό)

Το **Ωκεανογραφικό Μουσείο** (γαλλικά: *Musée Océanographique*) είναι μουσείο επιστημών της θάλασσας στην Πόλη του Μονακό. 
Είναι η έδρα της  Επιτροπής Επιστήμης της Μεσογείου. 
Αυτό το κτίριο είναι μέρος του Ωκεανογραφικού Ινστιτούτου το  οποίο έχει σαν αποστολή να μοιράζεται τις γνώσεις του από τους ωκεανούς.
## Ιστορία
Το Ωκεανογραφικό  Μουσείο εγκαινιάστηκε το 1910 από τον μοντερνιστή και  μεταρρυθμιστή  πρίγκιπα του Μονακό Αλβέρτο Α'. 
Ο Ζακ-Ιβ Κουστώ διετέλεσε διευθυντής από το 1957 έως το 1988.

Το Μουσείο γιόρτασε την επέτειο ίδρυσης των 100 χρόνων του το Μάρτιο του 2010, μετά από μια εκτεταμένη ανακαίνηση.

## Επισκόπηση

Το Μουσείο είναι ένα εξαιρετικό αρχιτεκτονικό παράδειγμα αναβίωσης Μπαρόκ. 
Έχει μια εντυπωσιακή πρόσοψη που δεσπόζει δίπλα σε ένα γκρεμό πάνω από τη θάλασσα, σε ύψος 279 πόδια (85,04 μέτρα). 
Χρειάστηκαν 11  χρόνια για να 
χτιστεί, χρησιμοποιώντας 100.000 τόνους πέτρας. 
Το μουσείο φιλοξενεί εκθέσεις και συλλογές των διαφόρων ειδών  της θαλάσσιας πανίδας (αστερίες, ιππόκαμπους, χελώνες, μέδουσες, καβούρια, αστακοί, καρχαρίες, καθώς και αχινούς, χέλια, σουπιές κλπ).

Το Ωκεανογραφικό  μουσείο περιλαμβάνει επίσης μια μεγάλη ποικιλία από αντικείμενα που σχετίζονται με τη θάλασσα, μεταξύ των οποίων τα μοντέλα πλοίων, σκελετοί θάλασσιων ζώων, εργαλεία, όπλα κλπ, καθώς και μια συλλογή από υλικά πολιτισμών και τελετουργικών αντικειμένων κατασκευασμένα ή ενσωμάτωμενα υλικά όπως μαργαριτάρια και μαλάκια.

Στον πρώτο όροφο που ονομάζεται **Καριέρα ενός Ναύτη** παρουσιάζεται το έργο του πρίγκιπα Αλβέρτου Α' και περιλαμβάνει το εργαστήριο από το Ιρόντελ, το πρώτο ερευνητικό γιοτ του Πρίγκιπα Αλβέρτου. 
Οι παρατηρήσεις που έγιναν εκεί οδήγησαν στην κατανόηση του φαινομένου της αναφυλαξίας, για το οποίο ο Δρ Σαρλ Ρισέ έλαβε το Βραβείο Νόμπελ Ιατρικής το 1913.

Στο Ενυδρείο του μουσείου που βρισκέται στο υπόγειο του κτιρίου παρουσιάζονται ένα ευρύ φάσμα της χλωρίδας και της πανίδας. 
Τέσσερις χιλιάδες είδη ψαριών και πάνω από 200 οικογένειες ασπόνδυλων μπορεί κανείς να δει. 
Το ενυδρείο διαθέτει επίσης  μια παρουσίαση της Μεσογείου και τροπικών θαλάσσιων οικοσυστημάτων.

Πολλών καλλιτέχνων εμφανίζονται τα έργα τους στο μουσείο, όπως ο Ντάμιεν Χιρστ και ο Φίλιπ Πασκούα.

## Γιγάντιο φύκι
Το 1989, ο Γάλλος θαλάσσιος βιολόγος Αλεξάντερ Μέινεζ ανακάλυψε ένα  κομμάτι ενός γιγάντιου τροπικού φυκιού το Caulerpa taxifolia ακριβώς κάτω από τα τείχη του μουσείου. 
Πολλά ντοκιμαντέρ δείχνουν αυτήν την ανακάλυψη,  όπως την προέλευση ενός από τα μεγαλύτερα μολυσμένα φύκια της Μεσογείου στην πρόσφατη ιστορία. 
Ο ρόλος του μουσείου και του διευθυντή του, Φρανσουά Ντουμένγκ όταν αυτήν η ανακάλυψη δημοσιοποιήθηκε εξακολουθεί σε μεγάλο βαθμό να συζητιέται.
## Εξωτερικοί σύνδεσμοι
*
*Επίσημη ιστοσελίδα του Ωκεανογραφικού Μουσείου

Κατηγορία:Πολιτισμός του Μονακό
Κατηγορία:Μουσεία φυσικής ιστορίας
Freccia-Argento ETR 470/485 (Ασημένιο Βέλος)

[μικρογραφία|Το ETR 470 της [Hellenic Train]]
Το **Ασημένιο Βέλος** (της ΤΡΑΙΝΟΣΕ) είναι σειρά αυτοκινηταμαξών της ιδιωτικής ιταλικής εταιρίας Hellenic Train, της οποίας τα εγκαίνια τελέστηκαν στις 25 Μαρτίου 2021. Το πρώτο ETR 470 ήρθε στις 12 Ιανουαρίου 2021 στην Ελλάδα από το Μιλάνο. Το ETR 485 παρουσιάστηκε επίσημα στις 5/9/2018 στα πλαίσια της 83ης Διεθνούς Έκθεσης Θεσσαλονίκης, με δοκιμαστικά δρομολόγια μεταξύ Θεσσαλονίκης-Κατερίνης & αντίστροφα, εκτελούμενα από ηλεκτρικές αυτοκινητάμαξες ETR 485, με ανώτατη ταχύτητα τα 213 χιλιόμετρα την ώρα (ενώ γενικά αυτά τα τρένα μπορούν να τρέξουν μέχρι και 300 χλμ/ω). Στόχος της νέας υπηρεσίας είναι η διάνυση της απόστασης της γραμμής Αθήνας-Θεσσαλονίκης σε 3 ώρες και 20 λεπτά.

## Γραμμές-Δρομολόγια
Το πρώτο δρομολόγιο με επιβάτες θα γίνονταν τις 25 Μαρτίου 2021, με την εθνική επέτειο αλλά λόγω της Υγειονομικής Κρίσης, μετατέθηκε για τον Απρίλιο 2021.
μικρογραφία|261x261εσ|Το ETR 470 σε στροφή με τον μηχανισμό ανάκλισης εν δράση.
Τα 2 πρώτα ETR 470 ήρθαν στην Ελλάδα, ενώ παραδόθηκαν τα υπόλοιπα 3 έως το τέλος του 2021.

Οι αυτοκινητάμαξες είναι τύπου ETR 470, αποτελούμενες από 9 οχήματα (7 βαγόνια-2 κινητήρια & επιβατικά & ένα βαγόνι εστιατόριο-μπαρ). Στις αμαξοστοιχίες υπάρχουν οθόνες πληροφόρησης, ασύρματη σύνδεση Wi-Fi, καθώς και ειδικά διαμορφωμένες θέσεις για Άτομα με Ειδικές Ανάγκες (ΑΜΕΑ) ενώ τα δρομολόγια έχουν χαρακτήρα υπερταχείας, με ελάχιστες σταθμεύσεις (οι σημαντικότερες από αυτές σε αυτό το δρομολόγιο είναι η Λάρισα, ο Παλαιοφάρσαλος και το Λειανοκλάδι). Στις 15 Μαΐου του 2022 ξεκίνησαν τα δρομολόγια της γραμμής Αθήνα-Θεσσαλονίκης ως ICE με ενδιάμεση στάση στην Λάρισα σε λίγο λιγότερο από 4 ώρες.

## Προβλήματα
Ωστόσο, λίγες ημέρες αφότου εγκαινιάστηκε το δρομολόγιο στις 15 Μαΐου, παρουσιάστηκε τεχνικό πρόβλημα με τον μηχανισμό ανάκλισης που διαθέτει. Το σύστημα αυτό επιτρέπει στο τρένο να γέρνει κατά 8 μοίρες στις στροφές έτσι ώστε να δύναται η ανάπτυξη υψηλότερων ταχυτήτων και σε στροφές. Ο μηχανισμός αυτός όμως απαιτεί δαπανηρή και περίπλοκη συντήρηση και καταπονεί τα τρένα, γεγονός που τον έχει θέσει παρελθόν, με τα νεότερα τρένα να μην χρησιμοποιούν την ανάκλιση. 

Λόγω της υφιστάμενης κατάστασης του σιδηροδρομικού δικτύου, το Ασημένιο Βέλος, το 2022 είχε την δυνατότητα ανάπτυξης μέγιστης ταχύτητας 160 χιλιομέτρων την ώρα σε ορισμένα σημεία του δικτύου.

Προβλήματα με το συγκεκριμένο τρένο είχαν και οι Ελβετοί, με τον ελβετικό Τύπο να δίνει το ψευδόνυμο . Τον Μάϊο του 2011, με κοινό ψήφισμα των ελβετικών ενώσεων των μηχανοδηγών και των σιδηροδρομικών υπαλλήλων, έπειτα από δυσκολίες στην τήρηση ωραρίων και τρένα να σταματούν κατά τη διάρκεια δρομολογίων, αποφασίστηκε η απόσυρσή του από τους Ελβετικούς σιδηρόδρομους.

## Δείτε επίσης

* Σιδηροδρομική γραμμή Αθήνας - Θεσσαλονίκης
* Hellenic Train
* ETR 470

## Παραπομπές

Κατηγορία:Τρένα της Ελλάδας
Κατηγορία:Σιδηροδρομικές μεταφορές στην Ευρώπη
Τρόιαν Μπελισάριο

Η αμερικανίδα ηθοποιός **Τρόιαν Άβερι Μπελισάριο** (αγγλικά: Troian Avery Belissario), γεννήθηκε στις 28 Οκτωβρίου 1985 στο Λος Άντζελες της Καλιφόρνια. Η Τρόιαν είναι γνωστή για τον ρόλο της ως Σπέσνερ Χέιστινγκς (Spencer Hastings) στην σειρά Pretty Little Liars (Όμορφες Μικρές Ψεύτρες).Είναι τρομερά ταλαντούχα, αφού έχει ασχοληθεί με την σκηνοθεσία και τη σεναριογράφια επίσης. Ήταν η καλύτερη μαθήτρια στο σχολείο της και την ενδιέφερε το επάγγελμα της φυσικού. Έχει 8 αδέλφια εκ των οποίων ορισμένα μισά αδέλφια και μια κόρη την Αουρορα. Δεν είμαι φανατική των σοσιαλ μίντια αλλά έχει 12 εκατομμύρια ακόλουθους στο ινσταγκραμ.

## Παραπομπές


Κατηγορία:Αμερικανίδες ηθοποιοί
Ναχόν Ναγιόκ

Το **Ναχόν Ναγιόκ** (ταϊλανδικά: *นครนายก*) είναι πόλη και πρωτεύουσα της επαρχίας Ναχόν Ναγιόκ στην κεντρική Ταϊλάνδη.

Η πόλη (*θεσάμπαν μουεάνγκ*), καλύπτει όλο το *ταμπόν* Ναχόν Ναγιόκ και μέρη των Θα Τσανγκ, Μπαν Γιάι, Ουάνγκ Κράτσομ και το Φρομ Νι της επαρχίας Μουεάνγκ Ναχόν Ναγιόκ. Το 2006 είχε πληθυσμό 17.385 κατοίκων. Βρίσκεται 116&#x20;&#x3C7;&#x3B9;&#x3BB;&#x3B9;&#x3CC;&#x3BC;&#x3B5;&#x3C4;&#x3C1;&#x3B1; βορειοανατολικά της Μπανγκόκ.

## Φωτοθήκη

Αρχείο:MooTachan.JPG|Το χωριό Μου Τατσάν
Αρχείο:KlongNakonNayok.JPG|Το ποτάμι που διέρχεται από το Ναχόν Ναγιόκ


## Παραπομπές


## Εξωτερικοί σύνδεσμοι
* 

Κατηγορία:Πόλεις της Ταϊλάνδης
Έλβις Μέσιτς

Ο **Έλβις Μέσιτς** (γεννήθηκε στις 12 Σεπτεμβρίου 1981 στην Μποσάνσκα Κρούπα, Βοσνία-Ερζεγοβίνη) είναι Βόσνιος ποδοσφαιριστής που αγωνίζεται ως αμυντικός για την ΦΚ Κραγίνα Τσάζιν.

Ξεκίνησε την καριέρα του σε μια ΝΚ Μπράτστβο από τη γενέτειρά του. Οι καλές επιδόσεις του στο σύλλογο ήταν καλή πρόταση για μεταφορά στην ομάδα ΝΚ Γιεντίνστβο Μπίχατς στο Πρωτάθλημα ποδοσφαίρου Βοσνίας. Αργότερα αγωνίστηκε για τους Κροατικούς συλλόγους ΗΝΚ Τσιμπάλια και ΦΚ Ζελιέζνιτσαρ της Πρβα Λίγκα για δύο σεζόν αντίστοιχα. Το καλοκαίρι του 2011 μετακόμισε στη Χάποελ Ιρόνι Ρισόν ΛεΖιόν Φ.Κ. στο Πρωτάθλημα ποδοσφαίρου Ισραήλ. Σήμερα αγωνίζεται στην ΦΚ Κραγίνα Τσάζιν.

## Παραπομπές


Κατηγορία:Αμυντικοί ποδοσφαιριστές
Κατηγορία:Βόσνιοι ποδοσφαιριστές
Κατηγορία:Ποδοσφαιριστές Ζελιέζνιτσαρ Σαράγεβο
Κατηγορία:Ποδοσφαιριστές ΗΝΚ Τσιμπάλια
Θωμάς Χόλλαντ, 1ος κόμης του Κεντ

Ο **Θωμάς Χόλλαντ** (περί το 1314 - 26 Δεκεμβρίου 1360), 1ος Κόμης του Κεντ, 2ος βαρόνος του Χόλλαντ, Άγγλος ευγενής από την Οικογένεια Χόλλαντ και στρατάρχης του Εκατονταετούς Πολέμου ήταν γιος του Ρόμπερτ ντε Χόλλαντ, 1ου βαρόνου του Χόλλαντ και της Ματθίλδης του Ζουτς. Ένας από τους μικρότερους αδελφούς του ήταν ο Όθων Χόλλαντ που έγινε μέλος του Τάγματος της Περικνημίδας.

## Στρατιωτικές υπηρεσίες στον Εδουάρδο Γ΄

Τα πρώτα χρόνια συμμετείχε στην Αγγλική εκστρατεία στη Φλάνδρα (1340) και δυο χρόνια αργότερα απεστάλη με τον Σερ Ιωάννη Ντ'Αρτεβέλ στο Μπαγιόν να υπερασπιστεί τη Γασκώνη από τους Γάλλους, πολέμησε ξανά εναντίον των Γάλλων (1343). Το 1346 συμμετείχε στην εκστρατεία του Εδουάρδου Γ΄ της Αγγλίας στη Νορμανδία στη συνοδεία του κόμητος του Γουόρικ, συμμετείχε στην άλωση της Καέν, της κομητείας της Έ και της Γκιν, ο Κοντόσταυλος της Γαλλίας και ο κόμης του Τάνκαρβιλ του παραδόθηκαν αιχμάλωτοι. Συμμετείχε στη *μάχη του Κρεσί* σαν ένας από τους αρχηγούς της οπισθοφυλακής υπό τον πρίγκιπα της Ουαλίας και κατόπιν στην *πολιορκία του Καλαί*. Ο Θωμάς Χόλλαντ ήταν ένας από τους ιδρυτές και 13ος ιππότης του Τάγματος του Περικνημίδας. 

## Γάμος
Την ίδια εποχή που έγινε η πρώτη εκστρατεία ο Θωμάς νυμφεύτηκε μυστικά την Ιωάννα του Κεντ, κόρη του Εδμόνδου του Γούντστοκ, 1ου κόμη του Κεντ και της Μαργαρίτας Γουέι, 3ης βαρόνης του Λίντελ, εγγονή του Εδουάρδου Α΄ της Αγγλίας και της δεύτερης συζύγου του του Μαργαρίτα της Γαλλίας. Την περίοδο της απουσίας του και κάτω από σκληρή πίεση της οικογένειας της η Ιωάννα παντρεύτηκε τον Γουίλιαμ Μόντακιουτ, 2ο κόμη του Σόλσμπερι. Ο δεύτερος γάμος της Ιωάννας ακυρώθηκε με εντολή του πάπα όταν νομιμοποίησε τον γάμο της με τον Θωμά, με τον οποίο είχε κάνει τέσσερα παιδιά. Την περίοδο 1353 - 1356 κλήθηκε από το Κοινοβούλιο και πήρε τον τίτλο του δεύτερου βαρόνου του Χόλλαντ. 

## Τίτλοι
Διορίστηκε Υπολοχαγός του βασιλιά στη Βρετάνη (1354) για την περίοδο που ήταν ανήλικος ο δούκας και έγινε ένας από τους στρατηγούς των Αγγλικών κτήσεων στη Γαλλία (1359). Ο κουνιάδος του Ιωάννης, 3ος κόμης του Κεντ πέθανε πρόωρα (1352) και ο Θωμάς κληρονόμησε την κομητεία του Κεντ χάρη στα δικαιώματα της συζύγου του.
Ο γιος του Θωμάς τον διαδέχθηκε στη βαρονία, η κομητεία παρέμεινε στη σύζυγο του και ο γιος του την κληρονόμησε αργότερα χάρη στα δικαιώματα της, ο γιος του Ιωάννης έγινε κόμης του Χάντινγκτον και δούκας του Έξετερ.

## Οικογένεια
Με τη σύζυγο του Ιωάννα του Κεντ απέκτησε:
* Θωμάς Χόλλαντ, 2ος κόμης του Κεντ
* Ιωάννης Χόλλαντ, 1ος δούκας του Έξετερ
* Ιωάννα Χόλλαντ, δούκισσα της Βρετάνης, παντρεύτηκε τον δούκα Ιωάννη Δ΄ της Βρετάνης
* Ματθίλδη Χόλλαντ, παντρεύτηκε σε πρώτο γάμο τον Ούγο Κουρτεναί, εγγονό του Ούγου Κουρτεναί, 10ου κόμη του Ντέβον και σε δεύτερο γάμο τον Ουαλερανός Γ΄ του Λουξεμβούργου-Λινί
* Έντμοντ Χόλλαντ

## Παραπομπές


## Εξωτερικοί σύνδεσμοι
* 

Κατηγορία:Τάγμα της Περικνημίδας
Κατηγορία:Κόμητες του Κεντ (1360)
Κατηγορία:Οικογένεια Χόλλαντ
Ηλίας Νικολακόπουλος

Ο **Ηλίας Νικολακόπουλος** (1947-30 Ιουνίου 2022) ήταν  Έλληνας πολιτικός επιστήμονας και ομότιμος καθηγητής εκλογικής κοινωνιολογίας του Πανεπιστημίου Αθηνών.

## Βιογραφικά στοιχεία
Γεννήθηκε 1947 στην Αθήνα. Οι γονείς του ήταν πολιτικοί εξόριστοι. Περάτωσε τις εγκύκλιες σπουδές του στο Βαρβάκειο και σπούδασε μαθηματικά στο Πανεπιστήμιο Αθηνών και στη Λωζάννη. Πραγματοποίησε μεταπτυχιακές σπουδές στη θεωρία πιθανοτήτων στο Πανεπιστήμιο του Παρισίου 6 και το 1984 αναγορεύθηκε διδάκτωρ του τμήματος νομικής του Αριστοτελείου Πανεπιστημίου Θεσσαλονίκης. Το 1986 εξελέγη λέκτορας στο Τμήμα Πολιτικής Επιστήμης και Δημόσιας Διοίκησης του Πανεπιστημίου Αθηνών και το 2003 τακτικός καθηγητής.

Επί σειρά ετών συνεργαζόταν με τον τηλεοπτικό σταθμό Mega Channel για την παρουσίαση των εκλογικών διαδικασιών. Αρθρογραφούσε τακτικά σε εφημερίδες (*[[Τα Νέα]]* κ.λπ.) και διατηρούσε την εκπομπή ιστορικού περιεχομένου "Στο Κόκκινο". Επίσης, υπήρξε πρόεδρος των Αρχείων Σύγχρονης Κοινωνικής Ιστορίας (ΑΣΚΙ).

Απεβίωσε στις 30 Ιουνίου 2022, σε ηλικία 75 ετών, από καρδιακή ανακοπή ενώ κολυμπούσε σε παραλία της Σύρου, οπού βρισκόταν για να συμμετάσχει στα «Σεμινάρια της Ερμούπολης».

## Εργογραφία
* *H μετατροπή της εκλογικής πλειοψηφίας σε κοινοβουλευτική μειοψηφία* (Αθήνα, 1985)
* *Εισαγωγή στη θεωρία και την πρακτική των εκλογικών συστημάτων*  (Αθήνα, 1989)
* *Κοινωνία και πολιτική. Όψεις της Γ΄ Ελληνικής Δημοκρατίας, 1974-1994* (επιμέλεια μαζί με τους Χ. Λυριντζή και Δ. Σωτηρόπουλο, Αθήνα 1996) 
* *Κόμματα και βουλευτικές εκλογές στην Ελλάδα 1946-1964* (Αθήνα, 2000)
* *H καχεκτική δημοκρατία: Κόμματα και εκλογές, 1946-1967* (Αθήνα, 2001)
* *Ηλίας Ηλιού* (Αθήνα, 2017)

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πολιτικοί επιστήμονες
Κατηγορία:Καθηγητές Πολιτικής Επιστήμης και Δημόσιας Διοίκησης Αθηνών
Βασιλικό Ταϊλανδικό Νομισματοκοπείο

Το **Προεδρείο του Βασιλικού Ταϊλανδικού Νομισματοκοπείου** (ταϊλανδικά: สำนักกษาปณ์) βρίσκεται στο Πατούμ Θανί στην Ταϊλάνδη. Είναι μια υποδιαίρεση του Τμήματος Θησαυροφυλακίου του Υπουργείου Οικονομικών.

Ο σημερινός διευθυντής είναι ο Σομλούκ Τουνγκναϊκουνάθαμ.

## Ιστορία
αριστερά|μικρογραφία|120x120εσ|Νόμισμα του Βασιλιά Τσουλαλονγκκόρν, το οποίο χρονολογείται από το 1908
Το πρώτο νομισματοκοπείο ιδρύθηκε το 1860 μέσα στο Μεγάλο Παλάτι ως "*โรงกระสาปน์สิทธิการ*" στα ταϊλανδικά. Λόγω του περιορισμένου χώρου, το νομισματοκοπείου μεταφέρθηκε στο νέο κτίριο του 1875 (όπου βρίσκεται σήμερα το μουσείο Ουάτ Φρα Κέου). Στη συνέχεια μεταφέρθηκε στο δρόμο Τσαοφάχ το 1902 (όπου βρίσκεται σήμερα η Εθνική Πινακοθήκη), στο δρόμο Παντιπάτ το 1972 και στο τρέχων νομισματοκοπείο το 2002. Το νομισματοκοπείο στο Πατούμ Θανί εγκαινιάστηκε επίσημα από την Πριγκίπισσα Μάχα Τσάκρι Σιριντχόρν στις 2 Ιουλίου 2003.

Το Βασιλικό Ταϊλανδικό Νομισματοκοπείο είναι υπεύθυνο για την παραγωγή των Ταϊλανδέζικων νομισμάτων, μεταλλίων και Βασιλικών Ταϊλανδικών ταγμάτων και παρασήμων.

Ο διανομέας νομισμάτων είναι υπεύθυνος του Προεδρείου της Νομισματικής Διαχείρισης.

## Εξωτερικοί σύνδεσμοι
* (στα Ταϊλανδέζικα) Επίσημη ιστοσελίδα.

Κατηγορία:Νομισματοκοπεία
Κατηγορία:Οικονομία της Ταϊλάνδης
Απόστολος (λειτουργικό βιβλίο)

Ο **Απόστολος** είναι ένα από τα Λειτουργικά βιβλία της Ορθοδόξου Εκκλησίας και περιέχει περικοπές από τις Πράξεις και τις Επιστολές των Αποστόλων.

Οι *Πράξεις* γράφτηκαν από τον Λουκά και αναφέρονται στις πράξεις τού Πέτρου και τού Παύλου. Οι *Επιστολές* είναι: 14 τού Παύλου, 3 τού Ιωάννη, 2 τού Πέτρου, 1 τού Ιακώβου και 1 τού Ιούδα του αδελφοθέου.

Η θέση τού *Αποστόλου* είναι μετά το "Προκείμενον", την ψαλμώδηση τού "Αλληλούια" και τού "Κοινωνικού". Περιέχει:
* τα Προκείμενα με το Αλληλουάριο ανά Ήχο. Τα Κοινωνικά ανά ημέρα της εβδομάδας.
Τις περικοπές που διαβάζονται:
* τις ημέρες από την Κυριακή τού Πάσχα ως την Κυριακή των Αγ. Πάντων (8 εβδομάδες) και από την επόμενη 1η Κυριακή ως και την 35η εβδομάδα· επίσης από την Κυριακή τού Ασώτου (αρχή Τριωδίου) ως το Μ. Σάββατο.
* του Μηνολογίου (δηλ. των ακινήτων εορτών).
* για εγκαίνια ναού, βάπτισμα, γάμο, ευχέλαιο, κοιμηθέντας.

## Πηγές
* Ευάγγελου Θεοδώρου "Μαθήματα Λειτουργικής", τόμ. Α΄, Εκδόσεις Πανεπιστημίου Αθηνών, 1975.

Κατηγορία:Βιβλία Λειτουργικής
Ευαγγέλιο (λειτουργικό βιβλίο)

Το **Ευαγγέλιον** είναι ένα από τα Λειτουργικά βιβλία της Ορθοδόξου Εκκλησίας. Περιέχει τις περικοπές από τα τέσσερα ευαγγέλια των Ματθαίου, Μάρκου, Λουκά και Ιωάννη που διαβάζονται στον Όρθρο, τη Θεία Λειτουργία και αλλού.

Οι σειρά των περικοπών στο *Ευαγγέλιον* είναι η εξής:
* από την Κυριακή του Πάσχα μέχρι την Πεντηκοστή· από το κατά Ιωάννην ευαγγέλιο
* από τη Δευτέρα τού Αγ. Πνεύματος· από το κατά Ματθαίο
* από τη Δευτέρα μετά την Ύψωση τού Σταυρού· από το κατά Λουκάν
* από την Α΄ εβδομάδα των Νηστειών· από το κατά Μάρκον
* εωθινά, των Μηνολογίου (ακινήτων εορτών) και σε διάφορες περιστάσεις.

## Πηγές
* Ευάγγελου Θεοδώρου «Μαθήματα Λειτουργικής», τόμ. Α΄, Εκδόσεις Πανεπιστημίου Αθηνών, 1975.

Κατηγορία:Βιβλία Λειτουργικής
Θωμάς Χόλλαντ, 1ος δούκας του Σάρρεϋ

Ο **Θωμάς Χόλλαντ**, 1ος δούκας του Σάρρεϋ, 3ος κόμης του Κεντ και 4ος βαρόνος του Χόλλαντ (1374 - 7 Ιανουαρίου 1400) Άγγλος ευγενής από την Οικογένεια Χόλλαντ ήταν μεγαλύτερος γιος του Θωμά Χόλλαντ, 2ου κόμη του Κεντ και της συζύγου του Λαίδης Αλίκη ΦίτςΑλαν της κόρης του Ριχάρδου ΦίτςΑλαν, 10ου κόμη του Αρουντέλ και της συζύγου του Ελεονώρας του Λάνκαστερ. Ο Θωμάς ήταν επίσης ανιψιός του Ριχάρδου Β΄ της Αγγλίας και μέλος του Τάγματος της Περικνημίδας. Διαδέχθηκε τον πατέρα του (1397) σαν 3ος Κόμης του Κεντ και 4ος βαρόνος του Χόλλαντ, την ίδια εποχή ο Ριχάρδος Β΄ καθαίρεσε και φυλάκισε τον θείο του Θωμά του Γούντστοκ και διέταξε τον Θωμά να συλλάβει τον δικό του θείο κόμη του Αρουντέλ. Ο Ριχάρδος Β΄ του έδωσε σαν αντάλλαγμα όλες τις κατασχεθείσες κομητείες και δημιούργησε για λογαριασμό του το δουκάτο του Σάρρεϋ. Ο κόμης του Χάντινγκτον επίσης θείος του Θωμά έγινε δούκας του Έξετερ και τον όρισε κληρονόμο του, ίδρυσε στην Γιορκσάιρ την *Μάουντ Γκρέις Πριόρι* (1398).

Ο Ερρίκος Δ΄ της Αγγλίας όταν ανέβηκε στον θρόνο έκανε κατάσχεση στους τίτλους και την περιουσία του Σάρρεϋ, το ίδιο έκανε με όλους τους έμπιστους συμβούλους του Ριχάρδου Β΄. Στις αρχές του 1400 ο Θωμάς και ο θείος του κόμης του Χάντινγκτον συνωμότησαν στην *"Εξέγερση των Επιφανών"* να δολοφονήσουν τον Ερρίκο Δ΄ και να επαναφέρουν στον θρόνο τον ξάδελφο του Ριχάρδο Β΄. Η εξέγερση απέτυχε και ο Θωμάς συνελήφθη και εκτελέστηκε, δεν άφησε παιδιά και τον διαδέχθηκε ο μικρότερος αδελφός του Εδμόνδος Χόλλαντ, 4ος κόμης του Κεντ.
Ο θυρεός του Θωμά Χόλλαντ απεικονίζουν στο δεξιό τμήμα τα σύμβολα του Εδουάρδος ο Ομολογητής και στο αριστερό τα σύμβολα της δυναστείας των Πλανταγενετών

## Πρόγονοι




## Παραπομπές


## Πηγές
*The Art of Heraldry by A.C. Fox-Davies. Page 97

Κατηγορία:Τάγμα της Περικνημίδας
Κατηγορία:Κόμητες του Κεντ (1360)
Κατηγορία:Οικογένεια Χόλλαντ
Βαρρονιανός ο νεότερος

Ο **Βαρρονιανός** (περ. 363 - 380) ήταν γιος του Ρωμαίου αυτοκράτορα Ιοβιανού.

## Βιογραφία
Ο Βαρρονιανός ήταν ο πρώτος από τους δύο γιους του αυτοκράτορα Ιωβιανού και της Χαριτώ κι είχε το όνομα του παππού του Βαρρονιανού. Με την άνοδο του πατέρα του στο αυτοκρατορικό θρόνο, δόθηκε στον Βαρρονιάνο ο τίτλος του Νωβελίσσιμου και, το 364 μ.Χ., διορίστηκε Ύπατος, κυβερνήτης, μαζί με τον πατέρα του στην Άγκυρα. Δεδομένου ότι ήταν ακόμα βρέφος όταν πέθανε ο πατέρας του το 364, παραβλέφθηκε για τη διαδοχή και επιλέχτηκε ο Ουαλεντινιανός.

Είναι πιθανόν ο Βαρρονιανός να ήταν ο νεαρός που αναφέρεται από τον Ιωάννη Χρυσόστομο σε δύο από τις επιστολές και τους  λόγους του ("Ομιλία στους Φιλιππηνούς" και "Επιστολή σε μια νεαρή χήρα"). Αν ναι, φαίνεται ότι ο Βαρρονιανός ήταν ακόμα ζωντανός το 380 μ.Χ., αλλά ζούσε με το φόβο της ζωής του, λόγω της αυτοκρατορικής καταγωγής του. Σε κάποιο σημείο, είχε χάσει το ένα του μάτι, ίσως σε μια προσπάθεια να τον εμποδίσουν να έχει αξίωση για το θρόνο.

## Παραπομπές


## Πηγές
* Martindale, J. R.; Jones, A. H. M, *The Prosopography of the Later Roman Empire*, Vol. I AD 260-395, Cambridge University Press (1971)

Κατηγορία:Νωβελίσσιμοι
Κατηγορία:Δυναστεία του Κωνσταντίνου
Κατηγορία:Βυζαντινοί κυβερνήτες
Κατηγορία:Βυζαντινοί του 4ου αιώνα
Μάχλι (φυλή)

Οι **Μάχλι** είναι προγραμματισμένη φυλή στην Ινδία, στις πολιτείες Τζαρκάντ και Δυτική Βεγγάλη. Κατοικούν κυρίως στην επαρχία Ντούμκα και σε ορισμένες άλλες επαρχίας του Τζαρκάντ και τις παρακείμενες περιοχές της Δυτικής Βεγγάλης. Ο πληθυσμός τους μειώνεται και παραδοσιακά κερδίζουν τα προς το ζην πουλώντας αντικείμενα κατασκευασμένα από μπαμπού. Μερικά χαρακτηριστικά είδη που κατασκευάζουν είναι το Μάτσι (μικρός πάγκος), ομπρέλες, σόοπ (χρησιμοποιείται στην κουζίνα, για να αφαιρέσει τη σκόνη από τα δημητριακά), σοπ και τσατάι (για ξάπλωμα και ύπνο), και καπέλο βροχής (ειδικό καπέλο που καλύπτει το κεφάλι και την πλάτη για προστασία από βροχή κατά τη διάρκεια της εργασίας).

Οι Μαχλί έχουν συνήθως ένα τατουάζ με το όνομά τους στο χέρι τους.

## Παραπομπές


Κατηγορία:Πληθυσμιακές ομάδες στην Ινδία
Βαρρονιανός ο πρεσβύτερος

Ο **Βαρρονιανός** ήταν ανώτατος αυτοκρατορικός αξιωματούχος της πρώιμης Βυζαντινής αυτοκρατορίας, έζησε στα τέλη του 3ου αρχές 4ου αιώνα. 

Ο Βαρρονιανός ήταν ο πατέρας Ρωμαίου αυτοκράτορα Ιοβιανού, είχε το αξίωμα του Κόμη των δομεστίκων (comes domesticorum) διορισμένος στην Παννονία όπου καταγόταν κιόλας, το αξιωμά του ήταν διοικητής της αυτοκρατορικής φρουράς του Κωνστάντιου Β΄. Πιστεύεται ότι ήταν "βάρβαρης" καταγωγής από κάποιο νομαδικό λαό που είχε  εγκατασταθεί σε εδάφη της αυτοκρατορίας. Μάλιστα έδωσε στον γιο του Ιοβιανό το όνομα της λεγεώνας που διοικούσε, της Ιοβιανής (Iouiani).

## Παραπομπές


Κατηγορία:Βυζαντινοί του 4ου αιώνα
Κατηγορία:Κόμητες των δομεστίκων
Εδμόνδος Χόλλαντ, 4ος κόμης του Κεντ

Ο **Εδμόνδος Χόλλαντ** (6 Ιανουαρίου 1384 - 15 Σεπτεμβρίου 1408), 4ος Κόμης του Κεντ και 5ος βαρόνος του Χόλλαντ ήταν δεύτερος γιος του Θωμά Χόλλαντ, 2ου κόμη του Κεντ και της συζύγου του Λαίδης Αλίκη ΦίτςΑλαν της κόρης του Ριχάρδου ΦίτςΑλαν, 10ου κόμη του Αρουντέλ και της Ελεονώρας του Λάνκαστερ. Ο Εδμόνδος Χόλλαντ ήταν ο 106ος ιππότης του Τάγματος της Περικνημίδας. Ο μεγαλύτερος αδελφός του Θωμάς Χόλλαντ, 1ος δούκας του Σάρρεϋ εκτελέστηκε από τον Ερρίκο Δ΄ της Αγγλίας (7 Ιανουαρίου 1400), ο Εδμόνδος τον διαδέχθηκε στην κομητεία του Κεντ. Παντρεύτηκε στην Σαιν Μαρί Όβερι του Σάουθγουαρκ (24 Ιανουαρίου 1406) την Λουκία Βισκόντι (1370 - 1424) κόρη του λόρδου του Μιλάνου Μπερναμπό Βισκόντι και της συζύγου του Βεατρίκης - Ρεγκίνας ντελα Σκάλα χωρίς να αποκτήσει παιδιά. Ο Εδμόνδος είχε μια παράνομη σχέση με την Κωνσταντία της Υόρκης, απέκτησε μια νόθη κόρη την Ελεονώρα ντε Χόλλαντ (1406) που παντρεύτηκε τον Τζέιμς Τάκετ, 5ο βαρόνο του Αούντλει. Έπεσε στην *μάχη της νήσου Μπρεά* (14 Σεπτεμβρίου 1508) και τάφηκε στην νήσο Λαβρέκ που βρισκόταν στο αρχιπέλαγος του Μπρεά, η σορός του έδειξε ότι πέθανε από ένα σοβαρό τραύμα στο στήθος. 

## Πρόγονοι




## Παραπομπές


## Πηγές
*Alison Weir. Britain's Royal Family: A Complete Genealogy. London, The Bodley Head, 1999

Κατηγορία:Τάγμα της Περικνημίδας
Κατηγορία:Κόμητες του Κεντ (1360)
Κατηγορία:Οικογένεια Χόλλαντ
Κόλπος του Τονκίν

Ο **κόλπος του Τονκίν** (στη βιετναμική και στην σινική γλώσσα (πινγίν) ονομάζεται **Vịnh Bắc Bộ** και **Běibù Wān** αντίστοιχα, που σημαίνει βόρειος κόλπος) βρίσκεται στη Θάλασσα της Νότιας Κίνας. Το όνομα Τονκίν (γράφεται **東京** με τους χαρακτήρες Hán-Nôm του βιετναμικού αλφαβήτου) σημαίνει «ανατολική πρωτεύουσα», που είναι η παλιά ονομασία του Ανόι. Όταν το Βιετνάμ ήταν γαλλική αποικία, το βόρειο τμήμα του ονομαζόταν Τονκίν.

Ο κόλπος του Τονκίν βρέχει δυτικά τις βόρειες ακτές του Βιετνάμ, βόρεια τις ακτές της κινεζικής επαρχίας Κουανσί (Guangxi) και στα ανατολικά τη χερσόνησο Λεϊτζόου (Leizhou) και τη νήσο Χαϊνάν, ενώ σε αυτόν εκβάλλει ο Ερυθρός ποταμός. Ο κόλπος του Τονκίν έχει μήκος 300 ναυτικά μίλια, πλάτος 150 ν.μ. και μέγιστο βάθος 70 μέτρα. Σημαντικότερα λιμάνια του είναι το Μπέν –θούι, η Χαιφόνγκ και Πέι –χάι.

## Περιστατικό του Κόλπου του Τονκίν
Στις 2 Αυγούστου 1964 ο Πρόεδρος των ΗΠΑ Λίντον Τζόνσον υποστήριξε ότι δυνάμεις του Βορείου Βιετνάμ επιτέθηκαν δύο φορές κατά Αμερικανικών αντιτορπιλικών στον κόλπο του Τονκίν. Το γεγονός αυτό, που είναι γνωστό ως επεισόδιο στον κόλπο του Τονκίν, οδήγησε στην έγκριση του Ψηφίσματος του Κόλπου του Τονκίν στις.7 Αυγούστου 1964, με το οποίο οι ΗΠΑ ενεπλάκησαν πιο άμεσα στον πόλεμο του Βιετνάμ.

## Παραπομπές


## Εξωτερικοί σύνδεσμοι
* 

Τονκινο
Τονκινο
Κατηγορία:Γεωγραφία του Βιετνάμ
Κατηγορία:Υδάτινα σώματα της Κίνας
Σκαλμάντας

Ο **Σκαλμάντας** ή Σκολομένντ είναι το όνομα ενός πιθανού προγόνου των Γκεντιμινιδών. 

Το 1975 ο ιστορικός Γιέρζυ Οχμάνσκι παρατήρησε ότι στο *Ζαντονσχίνα*, ένα ποίημα του τέλους τού 14ου αι. περιέχει γραμμές στις οποίες δύο γιοί τού Αλγκίρντας ονομάζουν τους προγόνους τους: "Είμαστε δύο αδελφοί, γιοί τού Αλγκίρντας, εγγονοί τού Γκεντιμίνας και δισεγγονοί τού Σκαλμάντας". Αυτό οδήγησε στο συμπέρασμα ότι ο Σκαλμάντας είναι ο προ πολλού αναζητούμενος πρόγονος των Γκεντιμινιδών. Ο Γκεντιμίνας θεωρείται αδελφός τού Βυτένις, τού οποίου ο πατέρας είναι ο Μπουτβύντας. Για να συμβιβαστεί η αντιφατικότητα, άλλοι ιστορικοί θεωρούν ότι ο Σκαλμάντας είναι πατέρας τού Μπουντβύντας και ο ποιητής υπερπήδησε μία γενεά, ενώ άλλοι θεωρούν τον Γκεντιμίνας εξάδελφο τού Σκαλμάντας.

Σύμφωνα με το Συνοδικό τού Λιούμπεχ, ένας δούκας *Γκομάντας* (που ίσως είναι ο Σκαλαμάντας) είχε κόρη την Ελένη· ίσως να έλαβε το όνομά της ότι βαπτίστηκε ενήλικη και να μην είναι το αυθεντικό Λιθουανικό της όνομα. Αυτή παντρεύτηκε τον Ανδρέα των Ρουρικιδών τού Τσέρνιχιβ, δούκα τού Κοζέλσκ (δεκαετία τού 1280 - 1339). Ο κατάλογος ιδιοκτησιών τού Θεογνώστου μητροπολίτη τού Κιέβου των μέσων τού 14ου αι. αποκαλύπτει ότι ο Ανδρέας δούκας τού Κοζέλσκ νυμφεύτηκε μία αδελφή τού Γκεντιμίνας μεγάλου δούκα της Λιθουανίας.

## Οικογένεια
Είχε τέκνα:
* Μπουτιγκέιντις, μεγάλος δούκας της Λιθουανίας (1285-91).
* Μπουτβύντας, μεγάλος δούκας της Λιθυανίας (1292-95).

## Πηγές
* Baranauskas, Tomas (1996-11-23). "Gedimino kilmė". Voruta (in Lithuanian). 44 (278): 6. Archived from the original on 2007-10-06. Retrieved 2007-03-10.



Κατηγορία:Οίκος των Γιαγκελλόνων
Κιμ Ρόουντ

Η **Κίμπερλιν Σούζαν Ρόουντ** (γενν. 16 Ιουλίου 1979 στο Γουίτιερ της Καλιφόρνια) είναι Αμερικανίδα αθλήτρια της σκοποβολής που συμμετείχε στο αγώνισμα του διπλού τραπ, αλλά τώρα συμμετέχει στο σκιτ. Είναι δύο φορές ολυμπιονίκης στο διπλό τραπ (1996, 2004) και μία φορά ολυμπιονίκης στο σκιτ (2012). Έχει και άλλα 3 μετάλλια ολυμπιακών αγώνων (2008 ασημένιο, 2000 και 2016 χάλκινα).

## Παραπομπές


Κατηγορία:Αμερικανίδες αθλήτριες της σκοποβολής
Ντάνκα Μπαρτέκοβα

Η **Ντάνκα Μπαρτέκοβα** (γενν. 19 Οκτωβρίου 1984 στο Τρεντσίν της Τσεχοσλοβακίας) είναι Σλοβάκα αθλήτρια της σκοποβολής. Είναι η χάλκινη ολυμπιονίκης στο σκιτ το 2012 στο Λονδίνο. Ήταν επίσης η σημαιοφόρος της Σλοβακίας στους Θερινούς Ολυμπιακούς Αγώνες 2016. Το 2013 εκλέχθηκε ως μέλος στην ΔΟΕ.

## Παραπομπές


## Εξωτερικοί σύνδεσμοι
* 

Κατηγορία:Σλοβάκες αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου